Diari Oficial de la Generalitat Valenciana


Sumari del DOGV 6911, del 27-11-2012 (2012/10810)

RESOLUCIÓ de 15 de novembre de 2012, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/11/15/(1)/dof/vci/html**

### Dades del document

Número de DOGV
:   6911

Data del DOGV
:   27-11-2012

Secció del DOGV
:   I. DISPOSICIONS GENERALS

Número del document
:   2012/10969


Data del document
:   15-11-2012

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * base de dades
    * dades personals
    * legislació

RESOLUCIÓ de 15 de novembre de 2012, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2012/10320]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es pot fer mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació del fitxer que es detalla en l'annex I d'aquesta disposició.  
  
Segon  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Tercer  
Els responsables dels fitxers automatitzats detallats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats esmentats en els annexos poden exercir el seu dret d'accés, de rectificació i de cancel·lació de les dades, davant de l'òrgan competent i de la manera establida reglamentàriament, en els casos previstos en la legislació vigent.  
  
Cinquè  
En els casos que es preveuen comunicacions de dades, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 15 de novembre de 2012.- El rector: Juan Juliá Igual.  
  
  
ANNEX I  
  
Fitxer: programa de convivència amb persones majors.  
  
Finalitat i usos previstos: gestió de les sol·licituds de participació de l'alumnat en el programa d'allotjament al domicili de persones majors.  
  
Persones i col·lectius de què s'obtenen les dades o que estan obligats a subministrar-les: sol·licitants del programa d'allotjament amb persones majors.  
  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, adreça, dades acadèmiques, número de telèfon, circumstàncies personals, fotografia.  
  
Sistema de tractament de les dades: automatitzat.  
Cessions de dades previstes: a les entitats col·laboradores en el programa de convivència amb persones majors.  
Òrgans de les administracions responsables del fitxer: Universitat Politècnica de València.   
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI